1922 ברוסיה

1922 ברוסיה הייתה שנה בה השלטון הסובייטי במוסקבה חגג את השנה החמישית למהפכת אוקטובר. בסוף השנה הוקמה ברית המועצות. ראש הממשלה - ולדימיר לנין יושב ראש הוועד הפועל המרכזי הרוסי - מיכאיל קלינין עקב מצב בריאותו, מעשית לנין לא יכול לקחת חלק פעיל בניהול המדינה. את תפקידו כראש הממשלה ממלא אלכסיי ריקוב (רשמית סגן מועצת הקומיסרים העממים) ובישיבות הנהגת מפלגת הבולשביקים לב קמנייב ממלא מקום יושב ראש הישיבה. 26 בפברואר – פרסום צו על העברת תכשיטים ודברי ערך מרשות הכנסייה לטובת קניית מזון לרעבים. התנגדות ראש הכנסייה הפטריארך טיכון נוצלה לתעמולה אנטי דתית קשוחה. פברואר – הפגנות המוניות נגד השלטון במוסקבה, סנקט פטרבורג וחרקוב 5 בפברואר – 14 בפברואר - התנהל קרב וולצ'אייבקה שהיה הקרב החשוב במערכה הצבאית במזרח הרחוק. אומנם הצבא האדום לא הצליח להביא לקריסת הצבא הלבן אך ההצלחה בקרב הייתה אחד הסיבות המרכזיות לכיבוש כל מזרח הרחוק ונפילת הממשלה המקומית שנתמכה על ידי הצבא הלבן. 6 בפברואר – ביטול צ'קה והקמת גוף חדש - גה-פה-או. 5 במרץ – מעצר של הפטריארך טיכון. במקביל נערכים מעצרים ומשפטים של מנהיגי הכנסייה. 12 במרץ – רפובליקות סובייטיות עצמאיות גאורגיה, ארמניה ואזרבייג'ן מתאחדות למדינה פדרטיבית - הרפובליקה הסוציאל-פדרטיבית הסובייטית של עבר הקווקז 19 במרץ – סיום בניית מגדל רדיו בגובה של כ-160 מ' במוסקבה ותחילת שידורי רדיו באמצעותו. בשנת 1939 הוא החל לשמש מגדל לשידורי טלוויזיה. 22 במרץ – לאון טרוצקי מעבד תוכנית לחיסול ראשי הכנסייה ומגיש אותה להנהגת המפלגה. 27 במרץ – תחילת ישיבות של הוועידה ה-11 של המפלגה. 3 באפריל – יוסיף סטלין מתמנה למזכיר הכללי של המפלגה הקומוניסטית. תפקיד זה לא היה קיים לפני כן ועם הזמן סטלין ניצל אותו לצבירת כוח והפך תוך מספר שנים לשליט המדינה. 10 באפריל – רוסיה משתתפת בועידת ג'נובה. נושא חובות רוסיה הצארית נותרה ללא פתרון. 16 באפריל – חתימת הסכם רפאלו עם גרמניה. שתי המדינות הכירו בהיעדר חובות, הקימו מחדש יחסים דיפלומטים ומסחריים וחתמו על נספח לשיתוף פעולה צבאי. 16 באפריל – חתימת הסכם בין יפן לבין רפובליקת המזרח הרחוק. 19 במאי – הוקם ארגון הפיונירים. 26 במאי – ולדימיר לנין עבר אירוע מוחי. עד לחודש אוקטובר לנין לא משתתף בפעילות פוליטית. 9 ביוני – 9 באוגוסט - משפט של מנהיגי המפלגה הסוציאל-רבולוציונרית. למרות מחאות של מערב ובמיוחד של מנהיגי האינטרנציונל השני ראשי המפלגה נידונים לעונש מוות. לאחר מספר ימים עונש זה הומר לתקופת מאסר ממושכות. 15 ביוני – וועידה בינלאומית בהאג בנושא חובות של רוסיה הצארית. הפתרון לנושא לא הוסכם יוני – נובמבר - גירוש מסיבי של משכילים מתחומי רוסיה סובייטית (אוניית הפילוסופים). בסך הכל גורשו כמה מאות אנשים. 10 באוגוסט – הוועד המבצע המרכזי כלל-רוסי הכריז צו "על גירוש אדמיניסטרטיבי" לפיו ניתן לגרש אדם ללא משפט לחו"ל או אזורים מסוימים ברפובליקה הרוסית לתקופה שאינה עוברת על שלוש שנים. בהמשך הצו הזה שימש את הרשויות גם בהגליית ציוני רוסיה. 27 באוגוסט – תחילת הוצאה לאור של כתב עת סאטירי קרוקודיל 23 בספטמבר – יוסיף סטלין מגיש תוכנית על מבנה המדינות הסובייטיות. למעשה מדובר על סיפוח הרפובליקות העצמאיות על ידי הרפובליקה הרוסית. 30 בספטמבר – פרסום צו על גיוס חובה. 10 באוקטובר – תוכנית הקמת ברית הרפובליקות הסובייטיות אושרה בהנהגת המפלגה עם תיקונים לעומת הצעתו של יוסיף סטלין. הוחלט שלכל רפובליקה יהיו זכויות שוות. 11 באוקטובר – הבנק המרכזי הנפיק שטרות חדשות. רמת המחירים עלתה לעומת שנת 1913 פי 200 אלף. 25 באוקטובר – הצבא האדום נכנס לולדיווסטוק. כוחות של צבא יפן מפונים. 5 בנובמבר – בברלין נחתמה תוספת להסכם רפאלו. לפי התוספת כל תנאי ההסכם תקפים גם לרפובליקות סובייטיות נוספות. 5 בנובמבר – תחילת ישיבות של הוועידה ה-4 של הקומינטרן 17 בנובמבר – חתימת הסכם סיפוח בין רוסיה לבין רפובליקת המזרח הרחוק 16 בדצמבר – ולדימיר לנין עבר אירוע מוחי נוסף. למעשה הוא כבר לא חזר לפעילות פוליטית ממשית. 23 בדצמבר – ולדימיר לנין כתב מכתב למנהיגי המפלגה הבולשביקית - למעשה זה הייתה הצוואה המדינית 30 בדצמבר – הקמת ברית המועצות על ידי איחוד רוסיה, אוקראינה, בלארוס והרפובליקה הסוציאל-פדרטיבית הסובייטית של עבר הקווקז 21 באפריל – סטניסלב רוסטוצקי, במאי סובייטי ממוצא יהודי (נפטר ב-2001) 21 באפריל – איסר קופרמן, שחקן דמקה סובייטי (נפטר ב-2006) 8 במרץ – יבגני מטבייב, שחקן סובייטי (נפטר ב-2003) 31 באוקטובר – אנטולי פפאנוב, שחקן סובייטי (נפטר ב-1987) 1 בדצמבר – וסבולוד בוברוב, כדורגלן ושחקן הוקי קרח סובייטי (נפטר ב-1979) 11 בדצמבר – ניקולאי אוזרוב, שדרן ספורט בטלוויזיה סובייטית (נפטר ב-1997) 14 בדצמבר – ניקולאי באסוב, פיזיקאי סובייטי, חתן פרס נובל (נפטר ב-2001) 29 במאי – יבגני וכטנגוב, במאי סובייטי (נולד ב-1883) 28 ביוני – ולימיר חלבניקוב, משורר רוסי (נולד ב-1885) 14 ביולי – קאמו, מהפכן בולשביקי (נולד ב-1882) מדיה וקבצים בנושא 1922 ברוסיה בוויקישיתוף